ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

\_\_\_ -ը \_\_\_\_\_\_\_\_ - ի 2021 թվականի N \_\_\_\_\_ - Ն

ԱԴՐԲԵՋԱՆԻ ՀԱՆՐԱՊԵՏՈՒԹՅԱՆ ԿՈՂՄԻՑ 2020 ԹՎԱԿԱՆԻ ՍԵՊՏԵՄԲԵՐԻ 27-ԻՆ ՍԱՆՁԱ­ԶԵՐ­ԾՎԱԾ ՌԱԶՄԱԿԱՆ ԳՈՐԾՈՂՈՒԹՅՈՒՆՆԵՐԻՆ ՄԱՍՆԱԿՑԱԾ ԱՆՁԱՆՑ ԵՎ ՀԱՆՐՈՒԹՅԱՆ ՀՈԳԵԲԱՆԱԿԱՆ ՎԵՐԱԿԱՆԳՆՄԱՆ ԿԱՐԳԸ ՀԱՍՏԱՏԵԼՈՒ ՄԱՍԻՆ

Հիմք ընդունելով Հայաստանի Հանրապետության Սահմանադրության 146-րդ հոդվածը՝ Հայաստանի Հանրապետության կառավարությունը ***որոշում է***.

1. Հաստատել Ադրբեջանի Հանրապետության կողմից 2020 թվականի սեպտեմ­բերի 27-ին սանձազերծված ռազմական գործողություններին մասնակցած անձանց և հանրության հոգեբանական վերականգնման կարգը՝ համա­ձայն հավելվածի:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**Հայաստանի Հանրապետության**

**Վարչապետ Ն. Փաշինյան**

2021 թ. \_\_\_\_\_\_\_\_ - ի \_\_\_\_

ք. Երևան

Հավելված

ՀայաստանիՀանրապետությանկառավարության

2021 թվականի \_\_\_\_\_\_-ի \_\_\_ - ի N \_\_\_\_\_ - Ն որոշման

ԿԱՐԳ

ԱԴՐԲԵՋԱՆԻ ՀԱՆՐԱՊԵՏՈՒԹՅԱՆ ԿՈՂՄԻՑ 2020 ԹՎԱԿԱՆԻ ՍԵՊՏԵՄԲԵՐԻ 27-ԻՆ ՍԱՆՁԱ­ԶԵՐ­ԾՎԱԾ ՌԱԶՄԱԿԱՆ ԳՈՐԾՈՂՈՒԹՅՈՒՆՆԵՐԻՆ ՄԱՍՆԱԿՑԱԾ ԱՆՁԱՆՑ ԵՎ ՀԱՆՐՈՒԹՅԱՆ ՀՈԳԵԲԱՆԱԿԱՆ ՎԵՐԱԿԱՆԳՆՄԱՆ

I. ԸՆԴՀԱՆՈՒՐ ԴՐՈՒՅԹՆԵՐ

1. Սույն կարգով սահմանվում են 2020 թվականի սեպտեմբերի 27-ին Ադրբեջանի Հանրապետության կողմից սանձազերծված ռազմական գործողություններին մասնակցած անձանց, ինչպես նաև հանրության հոգեբանական վերականգնման հետ կապված հարաբերությունները:

2. Սույն կարգի համաձայն հոգեբանական վերականգնումը միջոցառումների համալիր է, որն ուղղված է սույն կարգի 5-րդ կետով նախատեսված թիրախային խմբերին հոգեբանական աջակցության տրամադրմանը՝ հիմնվելով հոգեբանական ուղղությունների, մեթոդների և տեխնիկաների վրա, ինչպես նաև կիրառելով մասնագիտական սարքավորումներ՝ նպաստելով նրանց հոգեվիճակ իբարելավմանը, կայունացմանը, հուզական լիցքաթափմանը, տագնապի մակարդակի իջեցմանը, լիարժեք կյանքին վերադարձնելուն, ներքին ռեսուրսները վերհանելուն, ինքնուրույնությունը, ինքնավստահությունը, ընդհանուր հոգեբանական առողջությունը և ադապտացիան վերականգնելուն։

II.ՀՈԳԵԲԱՆԱԿԱՆ ՎԵՐԱԿԱՆԳՆՄԱՆ ԾԱՌԱՅՈՒԹՅՈՒՆՆԵՐԻ

ԸՆԴՀԱՆՈՒՐ ՆԿԱՐԱԳԻՐ

3. Սույն կարգով նախատեսվող ծառայություններն են՝

1) անհատական հոգեբանական աջակցություն և հոգեթերապիա(մինչև 8 սեանս) 1-1,5 ժամ տևողությամբ.

2)խմբային հոգեբանական աջակցություն և հոգեթերապիա(մինչև 8 սեանս)՝ 1-1,5 ժամ տևողությամբ.

3) առցանց կամ հեռախոսով տրամադրվող հոգեբանական աջակցություն կամ հոգեթերապիա (մինչև 8 սեանս) 1-1,5 ժամ տևողությամբ.

4)հոգեբանների շարժական խմբերի ծառայություն՝ (մինչև 8 սեանս).

5)հոգեբանական թեժ գծի ծառայություն.

6)ընդհանուր հասանելիության մատչելի տեսաշարերի նկարահանում և ցուցադրում` ապահովելով հաշմանդամություն ունեցող անձանց համար մատչելի գործիքների առկայությունը, այդ թվում` ժեստերի լեզվի թարգմանություն, հայերեն լուսագրերի առկայություն.

7) էլեկտրոնային հարթակների միջոցով ծառայություն.

4.Հոգեբանական ծառայությունները տրամադրվում են հաշվի առնելով հաշմանդամություն ունեցող անձանց կարիքները, ծառայությունների մատչելիությունը, մասնավորապես` լսողության խնդիրներ ունեցող անձանց համար ծառայությունների տրամադրումը հայերեն ժեստերի լեզվով:

5. Սույն կարգի համաձայն թիրախային խմբեր են`

1) անհայտ կորած անձանց կամ ռազմագերիների ծնողները, ընտանիքի անդամները.

2) գերության մեջ գտնված անձինք, նրանց ընտանիքի անդամները.

3) ռազմական գործողությունների ընթացքում վիրավորում կամ հաշմանդամություն ստացած անձինք, նրանց ընտանիքի անդամները.

4) զոհված զինծառայողների կամ քաղաքացիական անձանցընտանիքի անդամները.

5) ռազմական գործողություններինմասնակցած անձինք, այդ թվում՝զորահավաքային զորակոչով ներգրավվածները և կամավորականները.

6) տեղահանվածները(հոգեբանական թեժ գծի աջակցությամբ).

7) ուղղակի մասնակցություն չունեցող անձինք (հոգեբանական թեժ գծի աջակցությամբ):

6. Հոգեբանական վերականգնման ծրագրերը իրականացող կազմակերպությունը՝

1) ներկայացնում է ծառայությունների մատուցման հստակ մեթոդաբանություն, այդ թվում՝ մատուցվելիք ծառայությունների և դրանց դիմաց վճարման չափելի վերահսկման, ինչպես նաև շահառուների հոգեբանական վիճակի առողջացման գնահատման մեխանիզմներ.

2) իրականացնում է պետական կառավարմանհամակարգի մարմինների աջակցությամբ թիրախային խմբերի կոնտակտային տվյալների հնարավորինս ամբողջական հաշվառում՝ ստանալով հոգեբանական ծառայություն ստացող անձանց համաձայնությունը(բացառությամբ՝սույն կարգի 5-րդ կետի 6-րդ և 7-րդ ենթակետերով նախատեսված թիրախային խմբերի).

3) ապահովում է որակավորված և փորձառու մասնագետներից կազմված թիմի (առնվազն 30 մասնագետ) և/կամ համապատասխան կազմակերպությունների ներգրավումն աշխատանքներին:

4) իրականացնում էհամապատասխանվերապատրաստումներ.

5) պետական կառավարմանհամակարգի մարմինների հետ արդյունավետ համագործակցության արդյունքում պատրաստում է շահառուների ցանկ/եր, մշակում և ուղարկում է հրավերներ և հիշեցումներ հոգեբանական սեանսներին և նմանատիպ միջոցառումներին մասնակցելու համար .

6) շահառուների/թիրախային խմբերի համար մշակում է առերես, առցանց և հեռախոսային հոգեբանական աջակցության տրամադրման պլաններ (մինչև 8 սեանս).

7) կազմակերպում է առերես, առցանց և հեռախոսային հոգեբանական ծառայություններ.

8) ապահովում է հոգեբանական թեժ գծի ծառայության հասանելիությունը և անխափանությունը.

9) ստեղծվելիք էլ-հասցեին ստացած հայտերի պարագայում հեռախոսային կամ հեռավար հոգեբանական աջակցություն է մատուցում քաղաքացիներին.

10) բնակչության համար մշակում է նկարահանվող տեսաշարերի բովանդակությունը և մասնակցում է տեսաշարերի նկարահանման կազմակերպմանը.

11) նախնական (արհեստագործական) և միջին մասնագիտական, բարձրագույն և հետբուհական մասնագիտական ուսումնական հաստատությունները նախադպրոցական և հանրակրթական ուսումնական հաստատությունների համար մշակում է, հնարավոր հոգեբանական խնդիրները թիրախավորող, մեկ կամ մի քանի դասընթացից բաղկացած ուսումնական ծրագրեր,անհրաժեշտության դեպքում համապատասխան ձեռնարկներ՝ պետական հաստատություններին ներկայացնելու համար .

12) ապահովում է ծառայությունների անխափան լոգիստիկ կազմակերպումն ու մատուցումը ինչպես քաղաք Երևանում, այնպես էլ՝ Հայաստանի Հանրապետության մարզերում և Արցախի Հանրապետությունում.

13) պատվիրատուին ներկայացնում է ամենշաբաթյա հաշվետվություններ.

14) պետական կառավարման համակարգի մարմինների հետ համագործակցության արդյունքում նպաստում է շահառուների սոցիալական ինտեգրմանը՝ համապատասխան խնդիրները ներկայացնելով պատվիրատուին.

15) իրականացնում է այցելուների/շահառուների գրանցման, կարիքների սքրինինգի և առցանց ծառայությունների թվային/էլեկտրոնային հարթակի ապահովում, որով հանրությունը հասանելիություն կունենա նկարահանված տեսաշարերին, կկարողանա մասնագետներին հարցեր ուղղել և ստանալ հեռավար հոգեբանական աջակցություն.

16) վերոնշյալ թվային/էլեկտրոնային հարթակների ապահովումից հետո իրականացնում է վերահսկում, տրամադրում է անհրաժեշտ մասնագիտական խորհրդատվություն.

17) ներկայացնում է վերջնական զեկույց (աշխատանքների ավարտից հետո):

7.Հոգեբանական աջակցության ծրագրով ծառայությունը նախատեսվում է ձեռք բերել հրատապ բաց մրցույթի կիրառմամբ (ստորև նշված պահանջներին համապատասխան):

III. ՀՈԳԵԲԱՆԱԿԱՆ ԾԱՌԱՅՈՒԹՅՈՒՆ ՄԱՏՈՒՑՈՂ ԿԱԶՄԱԿԵՐՊՈՒԹՅԱՆԸ ՆԵՐԿԱՅԱՑՎՈՂ ՊԱՀԱՆՋՆԵՐԸ

8.Հրատապ բաց մրցույթին մասնակցող կազմակերպությունը պետք է ունենա կնքվելիք պայմանագրով նախատեսված պարտավորությունների կատարման համար պահանջվող`

1) մասնագիտական փորձառություն.

2) տեխնիկական միջոցներ.

3) ֆինանսական միջոցներ.

4) աշխատանքային ռեսուրսներ։

9. Հրատապ բաց մրցույթին մասնակցող կազմակերպության «Մասնագիտական փորձառություն**»** չափանիշը գնահատվում է հետևյալ կարգով`

1) մասնակիցը հայտով ներկայացնում է հետևյալ տեղեկությունները.

|  |  |  |  |
| --- | --- | --- | --- |
| Նախկինում կատարված պայմանագրերի | | | |
| Առարկան | Ծավալը գումարային արտահայտությամբ (ՀՀ դրամ) | | պատվիրատուի (կազմակերպության) անվանումը և նրա հետ կապ հաստատելու տվյալները |
| Տարեթիվ` ...... թվական | | | |
| 1. |  |  |  |
| 2. |  |  |  |

2) հրատապ բաց մրցույթին մասնակցող կազմակերպությունը համարվում է նշված պահանջին բավարարող, եթե հայտով ներկայացնում է հայտարարություն, որ հայտը ներկայացնելու տարվա և դրան նախորդող 3 տարիների ընթացքում վերջինս պատշաճ ձևով իրականացրել է հոգեբանական խորհրդատվության և հոգեթերապիայի ոլորտում ծառայությունների մատուցում:

10. Հրատապ բաց մրցույթին մասնակցող կազմակերպության «Տեխնիկական և ֆինանսական միջոցներ**»** չափանիշները գնահատվում են հետևյալ կարգով`

1) հրատապ բաց մրցույթին մասնակցող կազմակերպությունըհայտով ներկայացնում է հայտարարություն պայմանագրի կատարման համար անհրաժեշտ տեխնիկական և ֆինանսական միջոցների առկայության մասին:

2) մասնակցի հայտը գնահատվում է բավարար, եթե ներկայացրել է պահանջվող հայտարարությունը:

11. Հրատապ բաց մրցույթին մասնակցող կազմակերպության**«**Աշխատանքային ռեսուրսներ**»** չափանիշը գնահատվում է հետևյալ կարգով`

1) հրատապ բաց մրցույթին մասնակցող կազմակերպությունը հայտով ներկայացնում է համապատասխան փաստաթուղթ պայմանագրի կատարման համար պահանջվող աշխատանքային ռեսուրսների առկայության մասին՝ հետևյալ տեղեկություններով.

|  |  |  |  |  |
| --- | --- | --- | --- | --- |
| Հիմնական աշխատակազմում ներառված մասնագետների | | | | |
| Անունը, ազգանունը | որակավորումը | Աշխատանքային փորձը | | գործատուն և նրա հետ կապհաստատելու տվյալները |
| Ժամանակա  հատվածը | Գործունեության ոլորտը և կատարած աշխատանքը |
| 1. |  |  |  |  |
| 2. |  |  |  |  |
| 3. |  |  |  |  |

12. Եթե հրատապ բաց մրցույթին մասնակցող կազմակերպությունը հոգեբանական վերականգնման ծրագիրը իրականացնելու է գործընկեր կազմակերպությունների հետ, ապա պետք է ներկայացնի նաև այդ կազմակերպությունների վերաբերյալ հետևյալ տեղեկությունները.

|  |  |  |  |
| --- | --- | --- | --- |
| Կազմակեր-պության անվանումը | Աշխատանքային փորձը | | Կազմակերպության հետ կապ հաստատելու տվյալները |
| Ժամանակա հատվածը | Գործունեության ոլորտը և կատարած աշխատանքը |
| 1. |  |  |  |
| 2. |  |  |  |
| 3. |  |  |  |

13.Որակավորման չափանիշներից որևէ մեկին չբավարարելու դեպքում հրատապ բաց մրցույթին մասնակցող կազմակերպության հայտը մերժվում է։

14. Սույն կարգով սահմանված մրցույթի վրա չի տարածվում է ՀՀ կառավարության 2017թվականի մայիսի 4-ի «Գ**նումների գործընթացի կազմակերպման կարգը հաստատելու և Հայաստանի Հանրապետության կառավարության 2011 թվականի փետրվարի 10-ի N 168-ն որոշումն ուժը կորցրած ճանաչելու մասին» N** 526-Ն որոշմամբ հաստատված գնումների գործընթացի կազմակերպման կարգի 32-րդ կետի 1-ին ենթակետի «գ» պարբերությամբ սահմանված պահանջները:

15. Պայմանագրի ապահովման չափը կազմում է կնքվելիք պայմանագրի գնի 10 տոկոսը: Պայմանագրի ապահովումը ներկայացվում է բանկային երախիքի ձևով:

16. Ընթացակարգի շրջանակում, ընտրված մասնակցի առաջարկության հիման վրա կհատկացվի կանխավճար առավելագույնը պայմանագրի գնի 25 տոկոսի չափով:

IV. ՀՈԳԵԲԱՆԱԿԱՆ ԾԱՌԱՅՈՒԹՅՈՒՆ ՄԱՏՈՒՑՈՂ ՄԱՍՆԱԳԵՏԻՆ

ՆԵՐԿԱՅԱՑՎՈՂ ՊԱՀԱՆՋՆԵՐԸ

17. Հոգեբանական ծառայություն մատուցող մասնագետներին ներկայացվող պարտադիր/նվազագույն պահանջներն են՝

1) բարձրագույն հոգեբանական կրթության որակավորում՝ բակալավրի (առնվազն 3 տարվա մասնագիտական աշխատանքային փորձ) կամ մագիստրոսի (առնվազն 1 տարվա մասնագիտական աշխատանքային փորձ) կամ վերջինիս հավասարեցված աստիճանով.

2) առցանց խորհրդատվության և հոգեթերապիայի իրականացման հմտություններ.

18. Հոգեբանական ծառայություն մատուցող մասնագետներին ներկայացվելիք ցանկալի/լրացուցիչ պահանջներն են՝

1) հետդիպլոմային բուհական կամ ոչ բուհական կրթություն՝ սուր սթրեսով և հոգետրավմայով պայմանավորված խանգարումների հոգեթերապիա մասնագիտացմամբ.

2) առերես, առցանց և հեռախոսային խորհրդատվության և հոգեթերապիայի փորձ.

3) մասնագիտական աշխատանքային փորձ՝ սուր սթրեսով և հոգետրավմայով պայմանավորված խանգարումներով անձանց հետ.

4)մասնագիտական ասոցիացիաներին անդամակցում:

|  |  |
| --- | --- |
| **ՀԻՄՆԱՎՈՐՈՒՄ**  << ԱԴՐԲԵՋԱՆԻ ՀԱՆՐԱՊԵՏՈՒԹՅԱՆ ԿՈՂՄԻՑ2020 ԹՎԱԿԱՆԻ ՍԵՊՏԵՄԲԵՐԻ 27-ԻՆ ՍԱՆՁԱ­ԶԵՐ­ԾՎԱԾ ՌԱԶՄԱԿԱՆ ԳՈՐԾՈՂՈՒԹՅՈՒՆՆԵՐԻՆ ՄԱՍՆԱԿՑԱԾ ԱՆՁԱՆՑ ԵՎ ՀԱՆՐՈՒԹՅԱՆ ՀՈԳԵԲԱՆԱԿԱՆ ՎԵՐԱԿԱՆԳՆՄԱՆ ԿԱՐԳԸ ՀԱՍՏԱՏԵԼՈՒ ՄԱՍԻՆ>>ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ | |
| **1.** | **Ընթացիկ իրավիճակը և իրավական ակտի ընդունման անհրաժեշտությունը** |
|  | «Ադրբեջանի Հանրապետության կողմից 2020 թվականի սեպտեմբերի 27-ին սանձա­զեր­ծած ռազմական գործողություններին մասնակցած և հանրության հոգեբանական վերականգնման կարգը հաստատելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) մշակման անհրաժեշտությունը բխում է 2020 թվականինոյեմբերի 18-ին ՀՀ վարչապետի կողմից հրապարակված ճանապարհային քարտեզի 7-րդ կետից:  Ռազմական գործողությունների ավարտից հետո բնակչության 15-30[[1]](#endnote-1) [[2]](#endnote-2) տոկոսի մոտ արտահայտվում է հետտրավմատիկսթրեսային խանգարում,ուստի հոգեբանական մթնոլորտի առողջացման համար անհրաժեշտ է ձեռնարկել մի շարք վերականգնողական միջոցառումներ, որոնց շնորհիվ հնարավոր կլինի թիրախավորել ինչպես պատերազմական գործողություններին ուղղակի առնչվող անձանց, այնպես էլ՝ ընդհանուր բնակչությանը: Հոգեբանական մթնոլորտի առողջացման հրատապությունից և նախանշվող գործողությունների արդյունավետությունից ելնելով՝ ակնկալվում է իրականացվող ծրագրերի համակարգումը, մեթոդաբանությունների մշակումն ու իրականացումը հնարավորինս կենտրոնացնել, ինչը հնարավորություն կտա հստակ պատկերացում կազմել կատարվող գործընթացների մասին և համընդգրկուն լուծումներ մշակել: Ելնելով միջազգային փորձի ուսումնասիրումից, փորձագետների խորհրդատվություններից, պետական համակարգի մարմինների հետ ունեցած աշխատանքային քննարկումներից, ինչպես նաև 2020 թվականի նոյեմբերի 18-ին ՀայաստանիՀանրապետության վարչապետի կողմից հրապարակված ճանապարհային քարտեզի 7-րդ կետից՝ ազդարարվել է պատերազմին մասնակցած անձանց և ընդհանուր առմամբ հանրության հոգեբանական վերականգնման աշխատանքների մեկնարկը։  Խնդրի համակարգային լուծման համար ակնկալվում է թիրախավորել հանրության բոլոր շերտերին, սակայն հոգեբանական ծառայությունների տրամադրումը, կախված թիրախային խմբից, տարատեսակ արտահայտումներ կարող է ունենալ։ Խմբերը ձևավորվել են ըստ խնդրի լուծման հրատապության և տրամադրվելիք հոգեբանական օգնության առաջնահերթության։Սույն ծրագիրն ակնկալվում է սկսել սույն որոշումն ուժի մեջ մտնելուց հետո Արտակարգ իրավիճակների նախարարության կողմից կազմակերպված հրատապ բաց մրցույթի (15.6) արդյունքում կնքված պայմանագրից հետո ֆինանսական միջոցների հատկացման արդյունքում համաձայնագրի կնքման օրը, որը կտևի մոտ 6 ամիս:  Սույն որոշման ընդունման դեպքում Ադրբեջանի Հանրապետության կողմից 2020 թվականի սեպտեմ­բերի 27-ին սանձազերծած ռազմական գործողություններին մասնակցած անձանց և հանրության հոգեբանական վերականգնման նպատակով՝ Հայաստանի Հանրապետության կառավարությունը նախատեսում է հոգեբանական խորհրդատվության և հոգեթերապիայի ոլորտում մասնագիտացած, վերջին 3 տարիների ընթացքում հոգեբանական խորհրդատվության և հոգեթերապիայի ոլորտում ծառայություններ մատուցած կազմակերպությունից ձեռք բերել ծառայություններ՝ իրականացնելու բնակչության, մասնավորապես՝ պատերազմական գործողություններին առնչակից քաղաքացիների հոգեբանական աջակցության կազմակերպման համակարգման և լոգիստիկ պլանավորման ծառայությունների կազմակերպումը: |
| **2.** | **Կարգավորման նպատակը** |
|  | Ներկայացվող Նախագծով նախատեսվում է սահմանել 2020 թվականի սեպտեմբերի 27-ից Ադրբեջանի Հանրապետության կողմից 2020 թվականի սեպտեմ­բերի 27-ին սանձազերծած ռազմական գործողություններին մասնակցած անձանց և հանրության հոգեբանական վերականգնման նպատակով **նախատեսվում է՝**  **- սահմանել վերականգնման աշխատանքների թիրախային խմբերը,**  **- սահմանել վերականգնման աշխատանքների իրականացման ընթացակարգը,**  - կարգավորել **վերականգնման** աշխատանքների կազմակերպման ու իրականացման հետ կապված հարաբերությունները: |
| **3.** | **Իրավական ակտի նախագիծը մշակող պատասխանատու մարմինը** |
|  | Նախագիծը մշակվել է Հայաստանի Հանրապետության արտակարգ իրավիճակների նախարարության փրկարար ծառայության կողմից: |
| **4.** | **Ակնկալվող արդյունքը** |
|  | Նախագծի ընդունման արդյունքում կձեռնարկվեն մի շարք հոգեբանական վերականգնման միջոցառումներ, որոնց շնորհիվ հնարավոր կլինի թիրախավորել ինչպես պատերազմական գործողություններին ուղղակիորեն մասնակցած, այնպես էլ նրանց հետ առնչություն ունեցած անձանց, ինչը կհանգեցնի հանրության ընդհանուր հոգեբանական մթնոլորտի առողջացմանը: |
| **ՏԵՂԵԿԱՆՔ**  **Նախագծի ընդունման առնչությամբ ընդունվելիք այլ իրավական ակտերի կամ դրանց ընդունման անհրաժեշտության բացակայության մասին** | |
|  | Սույն նախագծի ընդունմամբ այլ իրավական ակտերի ընդունման, գործող իրավական ակտերում փոփոխություններ կամլ րացումներ կատարելու անհրաժեշտություն չի առաջանում: |
| **ՏԵՂԵԿԱՆՔ**  **Պետական բյուջեում կամ տեղական ինքնակառավարման մարմինների բյուջեների վրա ազդեցության** | |
|  | Սույն նախագծի ընդունումը Հայաստանի Հանրապետության պետական բյուջեի եկամուտներում և ծախսերում ավելացում կամ նվազեցում, ինչպես նաև լրացուցիչ ֆինանսական միջոցների անհրաժեշտություն կառաջացնի՝ կախված սույն նախագծով թիրախային խմբում ներառված հոգեբանական աջակցություն ստացած անձանց թվից, որն այս պահի դրությամբ հնարավոր չէ կանխորոշել: |

1. Ahern, J., Galea, S., Fernandez, G., Koci, B., Waldman, R., Vlahov, D. (2004) Gender, Social Support, and Posttraumatic Stress in Postwar Kosovo, *The Journal of Nervous and Mental Disease,* Vol. 192, 762-770. [↑](#endnote-ref-1)
2. De Jong, J., Komproe, I., Ommeren, M., Masri, M., Araya, M., Khaled, N., Van de Put, W., Somasundaram, D. (2001) Lifetime Events and Posttraumatic Stress Disorder in 4 Postconflict Settings. *JAMA,* Vol. 286. 555-562. [↑](#endnote-ref-2)